Breiðholt - Wikipedia, frjálsa alfræðiritið

# Breiðholt

### Úr Wikipediu, frjálsa alfræðiritinu

Hverfi í Reykjavík
Vesturbær
Miðborg
Hlíðarnar
Laugardalur
Háaleiti
Breiðholt
Árbær
Grafarvogur
Kjalarnes
Úlfarsfell

Breiðholt er hverfi í austurhluta Reykjavíkur með um 21 þús. íbúa. Nafnið er dregið af bænum Breiðholt, sem staðsettur var þar sem nú er Skógarsel. Hverfið skiptist í Efra-Breiðholt (Fell, Berg og Hólar), Neðra-Breiðholt (Bakkar og Stekkir) og Seljahverfi.

Í vestur markast hverfið af Reykjanesbraut. Í norður og austur markast hverfið af Elliðaám, syðri kvísl. Í suður markast hverfið af sveitarfélagamörkum Kópavogs.

Flestar verslanir og þjónusta eru staðsettar í Mjódd. Í Breiðholti eru 5 grunnskólar: Breiðholtsskóli, Seljaskóli, Ölduselsskóli, Fellaskóli og Hólabrekkuskóli og einn framhaldsskóli: Fjölbrautaskólinn í Breiðholti. Í hverfinu eru þrjár kirkjur: Breiðholtskirkja, Seljakirkja og Fella- og Hólakirkja.

Meðal annarra stofnana má nefna tvö útibú Borgarbókasafns: Gerðuberg og Seljasafn og félagsmiðstöðvarnar Miðberg, Fellahellir og Hólmasel.

Í hverfinu eru starfrækt þrjú íþróttafélög: Íþróttafélagið Leiknir, Íþróttafélag Reykjavíkur og Sundfélagið Ægir

Af „http://is.wikipedia.org../../../b/r/e/Brei%C3%B0holt.html“

Flokkur: Hverfi Reykjavíkur

##### Views

- Grein
- Spjall
- Núverandi útgáfa

##### Leit